OHJEITA RINGETTEOTTELUN KUULUTTAJALLE

Kuuluttajan tehtävät ennen peliä

kuuluta:

1. ottelu, sarja, ikäluokka esim. Tervetuloa seuraamaan Etelä-Suomen sarjan D-junioreiden ottelua Hyvinkää Ringette D vastaan (vierasjoukkueen nimi)
2. joukkueiden kokoonpanot (vierasjoukkue, kotijoukkue, toimihenkilöt)
3. tuomarit, tuomareina toimivat xxx ja xxx
4. Näin koronainfektion aikana muistutamme turvaetäisyydestä katsomossa. Pelaajat välttävät turhaa kontaktia ennen peliä ja pelin jälkeen, pelin alussa pelaajat käyvät tervehtimässä vastustajan toimihenkiköitä ja tuomareita kumartamalla/pokkaamalla. Pelin jälkeen kapteenit vaihtavat viirit ja pelaajat kiittävät pelistä nostamalla mailoja rivissä.

Kuuluttajan tehtävät pelin aikana

Maalit:

• joukkueen nimi, joka maalin teki

• monesko tehty maali on (järjestyksessä oleva maalin numero, avausmaali, tasoittava maali)

• maalintekoaika

• maalintekijän numero ja nimi

• 1. syöttäjän numero ja nimi

• 2. syöttäjän numero ja nimi

• jos ei ole syöttäjiä, kuuluta ”ei syöttäjiä”

• yli- tai alivoimamaali: ”maali oli ylivoimamaali” tai ”maali oli alivoimamaali”

Rangaistukset:

• joukkueen nimi, joka saa rangaistuksen

• pelaajan numero ja nimi

• rangaistuksen pituus (esim. 2 min.)

• rangaistuksen syy

• aika, jolloin rangaistus alkoi

• kun rangaistus päättyy, kuulutetaan joukkueen nimi ja esim. ”täysilukuinen” tai ”neljä

kenttäpelaajaa”.

Erän päättyminen:

• ensimmäisen, toisen ja kolmannen erän lopussa kuuluta, ”alkoi xx erän viimeinen peliminuutti”

• ensimmäisen, toisen ja kolmannen erän päätyttyä kuuluta, esim. ”ensimmäinen erä päättyi tasan

maalein 2-2” tai ”johtavan joukkueen nimi johtaessa 1-3”

• varsinaisen peliajan lopussa kuuluta ”alkoi ottelun kaksi viimeistä peliminuuttia”.

Maalivahdin vaihdot:

• maalivahdin vaihto: ”joukkueen nimi vaihtoi maalivahtia ja maaliin pelaajan numero ja nimi”

• SM- ja Ykkössarjassa sekä BSM -sarjassa kaikkien erien päätyttyä kuuluta ko. erän maalivahtien

torjunnat: ”kotijoukkueen nimi, maalivahdin nimi ja torjuntojen lukumäärä”. Samoin

vierasjoukkueesta.

Aikalisät:

• jos jompikumpi joukkue ottaa aikalisän, kuuluta sen joukkueen nimi, joka aikalisän ottaa: esim.

”Kotkan aikalisä”

• kuuluta aikalisä heti, kun tuomari sen ilmoittaa toimitsijoille. Muut kuulutukset siirtyvät

aikalisäkuulutuksen jälkeen tehtäviksi.

Kuuluttajan tehtävät pelin päätyttyä

”ottelun on voittanut joukkueen nimi maalein x – x”

lopuksi esim. ”kiitämme joukkueita, tuomareita, yleisöä ja toivotamme kaikille hyvää ja turvallista

kotimatkaa”.

Muuta huomioitavaa

aikalisän ja pelikatkon aikana saa soittaa taustamusiikkia sekä kuuluttaa

pelikatkojen aikana voi lukea mainoksia, toisten pelien tuloksia yms.

harkitse, onko pelikatkon pituus sopivan mittainen mainoskuulutuksille

maalivahdin rengas – tilanne ei ole pelikatko eli sen aikana ei soiteta musiikkia

kuulutuksen ja musiikin voimakkuus ei saa olla liian lujalla.